Alonzo Church

Alonzo Church (14. juuni 1903 – 11. august 1995) oli Ameerika Ühendriikide matemaatik ja loogik, kes andis olulise panuse matemaatilise loogika arengusse ja teoreetilise informaatika alustesse. Teda tuntakse eeskätt lambda-arvutuse, Churchi-Turingi teesi, Entscheidungsproblemi mittelahenduvuse tõestamise, Frege-Churchi ontoloogia ja Churchi-Rosseri teoreemi järgi. Ta on ka töötanud keelefilosoofia teemadel.

Elu
Alonzo Church sündis 14. juulil 1903 Washingtonis, kus ta isa Samuel Robbins Church oli Columbia ringkonna kohtunik. Hiljem, kui isa kaotas halva nägemise tõttu töö, kolis nende pere Virginia osariiki. Oma onu Alonzo Churchi rahalise toega sai ta käia Ridgefieldi Poistekoolis Ridgefieldis Connecticutis. Pärast Ridgefieldi kooli lõpetamist aastal 1920 läks Church Princetoni Ülikooli, kus ta oli silmapaistvalt tubli tudeng, avaldas oma esimese teadustöö Lorentzi teisenduste teemal ning lõpetas ülikooli aastal 1924 matemaatikakraadiga. Ta jäi Princetoni ning sai Oswald Vebleni käe all kolme aastaga doktorikraadi.

Ta abiellus Mary Julia Kuczinskiga aastal 1925 ning neil sündis kolm last: Alonzo Church, Jr (1929), Mary Ann (1933) ja Mildred (1938).

Pärast doktorikraadi omandamist õpetas ta veidi aega Chicago ülikoolis ning sai kaheaastase riikliku teadusstipendiumi (National Research Fellowship). See võimaldas tal õppida Harvardi ülikoolis aastatel 1927–1928, järgmisel aastal Göttingeni ülikoolis ning aasta pärast seda Amsterdami ülikoolis. Aastatel 1929–1967 õpetas ta Princetonis filosoofiat ja matemaatikat ning aastatel 1967–1990 California ülikoolis Los Angeleses. Ta oli aastal 1962 Stockholmis rahvusvahelisel matemaatikakonverentsil (ICM) plenaarkõneleja. Ta sai Case Western Reserve ülikooli audoktoriks aastal 1969, Princetoni ülikooli audoktoriks aastal 1985 ning Buffalo ülikooli ja New Yorgi ülikooli audoktoriks aastal 1990. Lisaks korraldas John Corcoran tema auks rahvusvahelise sümpoosioni.

Sügavalt uskliku inimesena oli ta eluaegne presbüteri kiriku liige.

Ta suri aastal 1995 ning maeti Princetoni kalmistule.

Matemaatikaalased teadustööd
Church on tuntud järgmiste saavutuste poolest:
Tõestus, et Entscheidungsproblem on lahendamatu. See on tuntud kui Churchi teoreem. 
Tõestus, et Peano aritmeetika on lahendamatu. 
Tema artikulatsioon sellest, mida kutsutakse tänapäeval Churchi-Turingi teesiks. 
Ta oli teadusajakirja Journal of Symbolic Logic asutaja ning toimetaja kuni 1979. aastani.
Ta oli lambda-arvutuse looja.

Lambda-arvutus (lambda calculus) tekkis tema 1936. aasta teadustööst, mis näitas, et Entscheidungsproblem pole lahendatav. Selle tulemus eelnes Alan Turingu tööle peatumisülesande kallal, mis jõudis samale tulemusele. Church ja Turing näitasid seejärel, et lambdaarvutus ja Turingi masin, mida kasutati Turingi peatumisülesande jaoks, olid oma rakenduste poolest samaväärsed ning näitasid lisaks mitmeid alternatiive "komputatsiooni mehaanilise protsesside jaoks." Sellest sündis Churchi-Turingi tees.

Lambdaarvutus mõjutas programmeerimiskeele LISP ja funktsionaalsete programmeerimiskeelte ehistust.

Churchi kodeerimine (Church encoding) tema auks nimetatud.

Filosoofilised teadustööd

Raamatud
 Alonzo Church, Introduction to Mathematical Logic
 Alonzo Church, The Calculi of Lambda-Conversion
 Alonzo Church, A Bibliography of Symbolic Logic, 1666–1935
 C. Anthony Anderson and Michael Zelëny, (eds.), Logic, Meaning and Computation: Essays in Memory of Alonzo Church

Viited

Kirjandus
 Enderton, Herbert B., Alonzo Church: Life and Work. Introduction to the Collected Works of Alonzo Church, MIT Press
 Enderton, Herbert B., In memoriam: Alonzo Church, The Bulletin of Symbolic Logic, vol. 1, no. 4 (Dec. 1995), pp. 486–488
 Wade, Nicholas, Alonzo Church, 92, Theorist of the Limits of Mathematics (nekroloog), The New York Times, September 5, 1995, p. B6
 Hodges, Wilfred, Obituary: Alonzo Church, The Independent (London), 14. september 1995
 Alonzo Church Intervjueeris William Aspray 17. mail 1984. The Princeton Mathematics Community in the 1930s: An Oral-History Project, transkript number 5
 Rota, Gian-Carlo, Fine Hall in its golden age: Remembrances of Princeton in the early fifties. In A Century of Mathematics in America, Part II, toimetas Peter Duren, AMS History of Mathematics, vol 2, American Mathematical Society, 1989, pp. 223–226. Samuti saadav siit

Välislingid
 Princetoni ülikooli raamatukogu, Käsikirjade osakond, The Alonzo Churchi teadustööd, 1924–1995.
 Sümboolika loogika teadusajakirja jaoks tehtud Churchi kirjatükkide biograafia koos linkidega 
 Nimekiri Churchi õpilastest: Mathematics Genealogy Project.

Ameerika Ühendriikide matemaatikud
Sündinud 1903
Surnud 1995